नई दिल्ली: बिग बॉस 12 (Bigg Boss 12) के घर में इन दिनों दर्शकों का सबसे ज्यादा सेंटर ऑफ अट्रैक्शन भजन सम्राट अनूप जलोटा (Anup Jalota) और जसलीन मथारू (Jasleen Matharu) पर हो चुका है. बिग बॉस हाउस में जब-जब यह जोड़ी कैमरे के सामने आती है, दर्शकों में अलग सा उत्साह देखने को मिल रहा है. इसी उत्सुकुता को बढ़ाने के लिए बिग बॉस के घर में एक बड़ा ट्विस्ट देखने को मिलने जा रहा है. सोशल मीडिया पर अनूप जलोटा और जसलीन मथारू को लेकर एक खबर आ रही है कि दोनों जल्द ही अलग होने वाले है. जी हां, सोशल मीडिया की माने तो इस हफ्ते कोई भी इविक्शन नहीं होगा और घर से अनूप जलोटा को निकाल कर सीक्रेट रूम में डाल दिया जाएगा, लेकिन घर में ऐसा लगेगा मानो अनूप जलोटा इविक्ट हो चुके हैं.